כבר הרבה זמן שיש לי חשק אמיתי ועמוק לקציצות דגים. אני מייחלת למסעדה מזרחית בייתית וקטנה, שאפשר לבקר ולקבל קערה של קציצות רכות ברוטב אדום בוהק, כזה שרק מתחנן לפרוסת חלה עבה. אוף. אין בנמצא. מה שמביא אותי למסקנה החד- משמעית שעלי לטרוח ולעמול על הסיר בעצמי, תוך ידיעה מראש שאף אחד מבני ביתי לא ישמח מזה חוץ ממני. אני חושבת על 'קציצות דגים ברוטב' שיהיו קצת אחרות. רוזמרין. וגם הרבה שום רך בשמן זית. וחרדל.
זה מצריך קצת עבודה אך בסוף עומד לו במטבח סיר מעשה ידי להתפאר. קציצות עגלגלות ותפוחות, מלאות בטעמים וברוטב. משום מה, אני מבקשת ממיכל הגדולה שתנסה את המתכון ותביע את דעתה המלומדת. אם יש מישהו שמבין דגים זו היא. בחודשים הבאים רצות ביננו תכתובות אינספור בנושא. אני שולחת לה את המתכון שלי ובתמורה מקבלת : "קניתי דג. אכין מחר" , "הכנתי אבל לא הבנתי שצריך לבשל את השום ולא הכנתי רוטב" והגדול מכולם: "הכנתי וטיגנתי. אמשיך כשאחזור מהעבודה" וכמה שעות אחרי: " באתי הביתה ומצאתי שנדב אכל את הקציצות… נשארו 3. פעם הבאה".
עברו בערך חודשיים עד שבסוף לאחר הפעלת לחץ מתון קיבלתי הבטחה לניסוי בסופשבוע וחברים- זה קרה!
היום קציצות הדגים השתתפו בקבוצת מבחן בקרב בני משפחתי המורחבת.
השארתי חלק מהקציצות ללא רוטב. היו משובחות.
את היתר שמתי ברוטב שגם היה טעים מאוד. אני אישית תמיד אעדיף ללא רוטב. אוהבת אותן קשות מבחוץ ורכות מבפנים.
בזכותך למדתי שבטיגון כדאי להשתמש במחבת טפלון. זה כמובן אחרי שהשתמשתי במחבת רגילה והכל נדבק והיה בלגן.
נראה לי שיש מקום לקצת רסק עגבניות. לא פעם ברטבים של פסטה מעגבניות אני מוסיפה איזה כף רסק. לצורך העניין הרוטב הזה די מזכיר רוטב פסטה.
השתמשתי בדג קוד. אני אישית חושבת שהוא טעים יותר.
בקיצור מלאתי את חובתי. החשבון יגיע!!!!!
אז הנה לכם מתכון קציצות הדגים שלי, שעבר מבחן קפדני אצל מיכל וקיבל גם רסק כמבוקש.
שיהיה יופי של שבוע. בריאות וגשם לרוב.
מכניסים את הדג למג'ימיקס וטוחנים בפולסים קצרים עד שכולו מרוסק. לא לעשות דיסה! מוציאים לקערה ומכניסים את הסלרי, הבצל והפטרוזיליה. מרסקים גם אותם ומעבירים לקערה עם הדג. מוסיפים את כל שאר החומרים ומערבבים היטב. משהים את הבלילה כחצי שעה במקרר. צרים קציצות ומטגנים.
*כמו תמיד בקציצות מכל סוג- כדאי לטגן חתיכה רטנה ודקה במחבת חמה, ע"מ לבדוק מה חסר. זה הזמן להוסיף תבלינים ורוזמרין, אם צריך.
מחממים שמן בסיר רחב ומוסיפים את העגבניות המגוררות, השום והרוזמרין. מבשלים בביעבוע עדין כעשר דקות, עד אשר הרוטב משנה צבעו. מוסיפים פפריקה, סוכר, רסק ומים ומביאים לרתיחה. מתבלים במלח.
מוסיפים את הקציצות- באופן פילאי, גם כאשר נדמה שאין טיפת מקום לעוד קציצה או שתיים או שלוש-יש! מניחים את הקציצה בסיר ומטלטלים את הסיר קלות. הקציצות החברותיות מפנות לה מיד מקום. לא יודעת למה אבל הקסם הזה קורה שוב ושוב. בודקים תיבול ומבשלים כעשרים דקות (כדאי להפוך אותן מהבטן לגב באיזשהוא שלב), עד אשר הרוטב מסמיך והקציצות מהממות. מוסיפים עוד מים אם צריך.
מגישים לשולחן בסיר עם הרבה לחם או חלה וגם כמה פלפלים חריפים שיעשו שמח.
את לפחות לא צריכה לעשות סיר שלם רק בגלל החשק….
נראה עסיסי וטעים!
(2) באיזה סוג דג את ממליצה להשתמש?
(3) האם אפשר להשתמש בדג קפוא?
תודה נשמה, גלידה כבר עשית?!
סומק נשמע אחלה. בכלל סומק זה יופי. אני לא מספיק משתמשת בו אבל אולי עכשיו בזכותך…אתה הרי יודע שיש כמה דברים שאתה המנטור שלי, כן?
אוי, אולי תשלח לי מתכון שלך ואני אפרסם?!
היי… לפני שאגש לשאלה בנוגע למתכון רציתי רק לומר שהבלוג שלך מקסים.. זה לא המתכון הראשון שאני מאמצת מתוכו והם תמיד גורפי מחמאות… לדעת מה בדיוק לעשות עם השום ואיך הוא משתלב במתכון, מתי להוסיף אותו?
השום- כשהוא מתבשל לאיטו בשמן (יש הסבר בגוף המתכון, ליד רשימת החומרים), הוא מאבד מהחריפות ומקבל טעם שומי מתקתק. לאחר בצינון, מוסיפים אותו לתוך תערובת הקציצות עצמה. רצוי את כל כמות השום עם חלק מהשמן, אין צורך בכל הכמות.
שלום הילה,זו פעם ראשונה שלי על הבלוג שלך.
וזה פשוט תענוג.במיוחד מאחר שאני חובבת בישול ואפייה.
וכמעט הכי חשוב זה שהם ערוכים כ"כ יפה ובטוב טעם.
אין בוקר שאני עוברת בלי להציץ אצלך.
רציתי להגיד לך שיש לך בלוג מדהים ומענין מאד.
מעניין שאפילו ילדים קטנים אהבו.
הי הילה, אני מתכוונת להכין את הקציצות האלו לחג הקרב ובא וזו הפעם הראשונה שאני מכינה קציצות דגים. 2 שאלות: דניס, לברק, בורי או מושט? או לערבב?
חוצמזה, מתי הכי טוב להכין אותן? יום א זה ערב חג, אפשר להכין בשישי או עדיף בשבת? בראשון לא נראה לי שזה ייקרה. תודה מראש, מאוד נהנית מהמתכונים שלך!!
רכשתי את הספר הנהדר שלך וכבר היום אני רוצה לנסות להכין את קציצות הדגים:)..
לצערי אני לא בקיאה מספיק בדגים לכן אשמח לדעת באילו סוגי דגים אפשר להשתמש? למה הכוונה "דג לבן"?..
אם אין לי אבקת סודה לשתייה, האם זה נורא?
מעולייי! את זה יש.
משום מה חלק מהקציצות התפרקו לי בטיגון וחלק אחרי ששמתי אותן ברוטב – לא מצליחה להבין למה זה קרה… עכשיו יש לי סיר עם מוש דגים מטוגן.
המתכון הזה הוא אחד מאלו שהוכנו המוני פעמים ע"י הרבה וקצר הצלחה. אני תוהה האם זו אבקת האפיה? האם משהו אחר ששינית מעט? בכל מקרה, בפעם הבאה כאשר מתפרקות הקציצות כבר בטיגון, יש לעשות משהו בנידון ולהוסיף מעט פירורי לחם (אם רטוב מדי) או מעט נוזלים אם יבש.
רעיון: הייתי מנסה לזרום ומכינה פירה טעים או אורז ומגישה את בולונז הדגים מעל- פיוז'ן!
הפתרון של אורז בהחלט מתבקש. רעיון טוב מאוד. תודה.
חוץ מהסודה לשתייה היו את כל המרכיבים, יכול להיות שהסוג של הפירורי לחם הגרמני היה עדין מדי וצריך היה להוסיף יותר מחצי כוס. אגב בבדיקה של הקציצה הראשונה יצא סבבה. אז אולי הטיגון שלי לא נכון היה- טיגנתי בשמן רגיל יחסית עמוק- כמו שמכינים שניצלים.
טיגנתי כמות גדולה של קציצות, האם אני יכולה להקפיא ? אם כן כמה זמן הן מחזיקות במקפיא?
אני מאמינה שאין בעיה להקפיא לכמה שמקפיאים בדרך כלל אוכל מבושל. נניח חודשיים.
הי הילה, את חושבת שאפשר לצלות את הקציצות בתבנית מאפינס? כמו את הקציצות בשר מהספר שלך? או שזה יתפרק? תודה!
אפשר להשתמש ברוזמרין יבש במקום טרי?
אם כן מה הכמות?
את השום כותשים לפני שמכניסים לשמן החם.
לעמוד וליצור קציצות זה אחד מהדברים האהובים עלי במטבח!
טיפים? כמו כל דבר, גם זה ילך ויהפך קל ככל שתכיני- פשוט מצאי שיטה לקרוץ כמות דומה של תערובת (כף למשל), גלגלי לעיגול ואז השטיחי מעט בין כפות הידיים.
כל השאר כמו במתכון.
אם את משתמשת במחבת עם ציפוי, כמות השמן יכולה להיות מועטה מאד- כמה מילימטר או שניים. הטיגון שם לא בכדי לבשל בישול מלא אלא בכדי לתת צורה לקציצה. בדקי שהיא הזהיבה והפכי אותה.
היי, האם יכול לעבוד עם קמח תירס במקום פירורי לחם? צריכה תחליף למי שלא אוכל גלוטן.. אשמח לעזרתך, תודה!
כתחליף יכול לעבוד קמח חומוס, עדשים או קמח קוואקר נטול גלוטן. מעולם לא ניסיתי עם קמח תירס אבל שווה נסיון.
קמח חומוס גם יש לי! אבל זה לא ייתן טעם לקציצות?
שאלה לכבוד החג, כמה זמן אפשר להכין מראש ולשמור במקרר?
דגים הייתי מכינה יום לפני למרות שבטח גם יומיים יהיו בסדר..
אני טועה או מזמן לא פירסמת?
שאלה בסיסית יש לי- איך אני יודעת שהדג מוכן? תמיד אני מפחדת שהוא לא ממש.. ואני קצת שורפת. ליתר ביטחון.
מטגנת על אש גבוהה?
טגני על אש בינונית. אל שרפי בבקשה! אם את ממש לחוצה ממידת העשיה, פשוט צרי אותן שטוחות יותר. הדרך הכי טובה היא לפתוח אחת ולטעום. כשהדג מוכן הוא לבן ולא שקפקף. בהצלחה!
הי הילה, נראה מעולה…מתכננת לעשות את הקציצות לשישי הקרוב. אם מתכננים עליהן עם הרוטב, האם אפשר לוותר על הטיגון שלהן? לקצץ אותן וישר לרוטב, אחרי קירור?
כך אעשה, תודה!